OpenLLM-France/wikimedia huggingface dataset:
# San Ignazio (Bilbo)

San Ignazio Bilboko auzoa da eta hiriko lehen distrituaren barnean dago (hau da, Deustun). Antzinako Deustuko Goiherrian, Elorrieta eta Ibarrekolanda artean kokatuta. Iparraldean Elorrieta auzo eta Erandioko udalerriarekin eta hegoaldean Deustuko kanal eta Ibarrekolandako auzoarekin egiten du muga. Auzoak, 65,23 hektareako azalera dauka eta 13.675 biztanle.

## Historia

Auzoa 1950. hamarkada eta gero garatu zen. Aurretik baserri eta ortuek osatzen zuten Larrako dorrearekin batera. Hamarkada hartan bertan Espainiako Etxebizitza ministerioaren bitartez, auzo berria eraiki zen "San Ignacio de Loyola" izenarekin. Auzoa bi zatitan eraiki zen. Lehena 1955rako amaitu zen.
XX. mendeko industria iraultzak milaka etorkin ekarri zituen Bilbora. Horietako askok txaboletan bizitzera behartuta egon ziren, etxebizitza nahikorik ez zegoelako. Hauetariko batzuk San Ignazion dagoen Banderas mendian hartu zuten behin-behineko ostatu.
Txabolismoarekin amaitzeko asmoarekin, 1960 ingurura, pertsona hauentzako auzo berri bat eraiki zen Bilbon bertan, Otxarkoagako auzoa. Banderas mendian eraikitako txabolak 1961ko abuztuaren 29an hasi ziren eraisten.

## Garraio publikoa

Auzoa Bilboko erdigunea eta bestelako auzoekin batzen dituen lau Bilbobus linea daude. Autobusak Lehendakari Agirre etorbidean zehar egiten dute garraioa.
Bizkaibus sarean ere linea bi zeherkatzen dute auzoa: bata Bilbao eta Askorriren artean eta bestea Bilbao eta Leioako unibertsitatearen artean.

### Metroa eta trenbidea

Bilboko metroaren Tarte Amankomunaren San Ignazioko geltokia, sarbideak Lehendakari Agirre etorbidean eta Levante Plazan kokatzen dira, lau guztira. 1995. urtean Bilboko metroa zabaltzearekin batera EuskoTrenen Plentziako linearen Erandiotik aurrerako tartea metroaren lehen linea bilakatu zen. Horrela Erandio eta Bilboko Deustuko auzoaren arteko tartea bertan behera geratu zen.
Horrekin batera, Orixe kalean zegoen geltoki zaharra. Ondorengo urteetan trenbidea kendu zen eta gaur egun ez da trenbidearen arrastorik geratzen.

## Kale garrantzitsuenak

* Agirre lehendakariaren etorbidea
* Orixe kalea
* Larrako Torre kalea
* Kanariak kalea

## Ikusteko

Larrako dorretxearen zatia Sarriko parkera mugituta.

## Kanpo estekak

* Datuak: Q11946852
# San Ignacio (Txile)

San Ignacio Txileko erdialdeko komuna eta hiri bat da. Biobío eskualdeko Ñuble probintzian kokatuta dago. 2002ko erroldan, 16.067 biztanle zituen.

## Kanpo estekak

* (Gaztelaniaz) San Ignacioko udalaren webgunea.
* Datuak: Q187824
* Multimedia: San Ignacio (Chile) / Q187824
# San Ignacio Futbol Kluba (Gasteiz)

San Ignacio Futbol Kluba Gasteizko Adurtza auzoko futbol taldea da. 1964an sortua, egun Arabako Erregional Preferentean dabil.

## Historia

Club de Fútbol San Ignacio Adurtzan 1964an sortu zuten. Izena ohikoa da auzoan- izan ere Esmaltaciones San Ignacio enpresa bertokoa da- eta auzoko eskola publikotik hartu zuten.
Lehendabizikoz 1997an Hirugarren Mailara igo zen eta berriro 2002an.
2003ko udan San Ignaciok Deportivo Alavesekin ituna sinatu zuen, hirugarren taldea izateko Deportivo Alaves Cek zuen lekuan. Horrela Alaves C-San Ignacio taldea sortu zen.
2004-05 denboraldian jaitsi eta ituna desegin zen. Deportivo Alaves C desagertu zen eta San Ignaciok hurrengo urtean maila berreskuratu zuen. 2009tik aurrera Arabako Erregional Preferentean aritu da jokatzen eta 2017an berriz Hirugarren Mailara igo da.
Harrobiko hainbat taldek Club de Fútbol Adurtzabal izena daramate.

## Uniformea

* Lehenengoa: Zamarra zuria eta praka beltzak.
* Bigarrena: Zamarra gorria eta praka beltzak.

## Futbol Zelaia

San Ignaciok Adurtza auzoko Adurtzabal futbol zelaian jokatzen du, 2007an berreraikia.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 7
* Denboraldiak Hirugarren Federazioan: 4
* Emaitzarik onena: 19. (Hirugarren Maila, IV. Multzo 97-98 eta 02-03 denboraldiak)
Oharra: Alaves C-San Ignacio izena erabilitako denboraldiak ez dira kontuan hartu.

## Lorpenak

* Arabako Erregional Preferentea (5): 1997, 2002, 2006, 2008, 2018

## Kanpo estekak

* Datuak: Q1839745
# San Ignacio Río Muerto (udalerria)

San Ignacio Río Muerto Mexikoko udalerri bat da. Sonora estatuan kokatua dago. 2010ean 14.136 biztanle zituen 1.384,28 km²ko azaleran. Herriburua [[San Ignacio Río Muerto (San Ignacio Río Muerto)|San Ignacio Río Muerto]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7414300
* Multimedia: San Ignacio Río Muerto Municipality / Q7414300
# San Ignacio Kirol Elkartea (Bilbo)

San Ignacio Kirol Elkartea Bilboko kirol elkartea da, San Ignazio auzokoa.

## Emakumezkoen futbola

Emakumezko futbol talde historikoa dauka 2005etik aurrera Espainiako bigarren mailan jokatzen ari dena.

## Palmaresa

* Espainiako Bigarren maila (0): bigarrena 2013 eta 2017an.
* Euskadiko Federazioaren Kopa (1): 2008.

### Ibilbidea

| Urtea | # | Maila | Postua |
| 2005-06 | 2 | Bigarren maila | 4.a |
| 2006-07 | 2 | Bigarren maila | 5.a |
| 2007-08 | 2 | Bigarren maila | 4.a |
| 2008-09 | 2 | Bigarren maila | 6.a |
| 2009-10 | 2 | Bigarren maila | 10.a |
| 2010-11 | 2 | Bigarren maila | 7.a |
| 2011-12 | 2 | Bigarren maila | 9.a |
| 2012-13 | 2 | Bigarren maila | 2.a |
| 2013-14 | 2 | Bigarren maila | 7.a |
| 2014-15 | 2 | Bigarren maila | 5.a |
| 2015-16 | 2 | Bigarren maila | 8.a |
| 2016-17 | 2 | Bigarren maila | 2.a |
| 2017-18 | 2 | Bigarren maila | 5.a |
| 2018-19 | 2 | Bigarren maila | 6.a |
| 2019-20 | 3 | Lehen Nazionala | 3.a |
| 2020-21 | 3 | Lehen Nazionala | 4.a |
| 2021-22 | 3 | Lehen Nazionala | 7.a |
| 2022-23 | 4 | Lehen Nazionala | 5.a |
| 2023-24 | 4 | Hirugarren Federazioa | 13.a |
| 2024-25 | 4 | Hirugarren Federazioa | |

## Kanpo estekak

* Webgune ofiziala
* Datuak: Q25480072
# Shawmut (Montana)

Shawmut Ameriketako Estatu Batuetako erroldak esleitutako leku bat da. Wheatland konderrian dago, Montana estatuan. 42 biztanle ditu, 5,559199 kilometro koadroko azaleran banatuta.

## Ikus, gainera

* Wheatland konderria

## Kanpo estekak

* Datuak: Q14704769
# Shawnee (Kansas)

Shawnee Kansasko hiri bat da. Johnson konderrian kokatua dago. 2010ean 62.209 biztanle zituen, 108,40 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q986627
* Multimedia: Shawnee, Kansas / Q986627
# Shawnee

Shawneeak Ipar Amerikako amerindiar etnia dira, algonkin hizkuntza-familiakoa. XVII. menderaino Ohio ibaiaren arroan bizi izan ziren, eta egungo Illinois aldera jo zuten ondoren, irokesek behartuta. XVIII. mendean Ohioko lurretara itzuli ziren, eta delaware eta seneka herriekin batu ziren. XIX. mendean zurien mendean geratu ondoren, hiru adar nagusitan bereizi ziren (absantee, ekialdeko shawnee eta txeroki shawnee), eta Oklahomako lurretan egokitu zituzten. 2.000 lagun inguru dira gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q253436
* Multimedia: Shawnee / Q253436
# Shawki Abdelhakin

Egiptoar etnografoa. Egiptoko folklorean aditu handia da, eta ikerketa eta liburu ospetsuak eman ditu argitara. Literaturari dagokionez, antzerkiak eta eleberriak idatzi ditu, eta oso egile oparoa da; bere lanetan Egiptoko eta Arabiako bizitzako irudiak islatu ditu, batez ere. 1993an Kairoko antzerki esperimentaleko nazioarteko bosgarren jaialdiaren saria eman zioten. Baina antzerkiez eta eleberriez gainera, kontakizun epikoak, elezaharrak eta ipuinak ere idatzi ditu, besteak beste, Arabiar ipuinak, Alzir Salem, Sarah eta Hajir, eta, batez ere, Erabaki sendoko printzesa, tankera horretako historiako kontakizun epikorik luzeena, 23.000 orriz osatua; islamaren sorrera eragin zuten guduak ditu abiapuntu, eta hainbat mendetako tartea hartzen du bere baitan. Eleberrigintzan nabarmentzekoak ditu Noahren nahigabeak, Beirut eta Malkoak gauean, eta antzerki-lanen artean Shafika eta Metwali, Maarouf erregea, Semiramis, Errege zahar bat eta beste tragedia batzuk.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Shawn James

Shawn James (Berbice, Guyana, 1983ko irailaren 10a -) estatubatuar saskibaloi jokalaria da. 1990ean, gurasoekin batera, Brooklynera joan zen.

## Taldeak

* Bnei HaSharon (2008-2011)
* Maccabi Tel Aviv (2011-2014)
* Olimpia Milano (2014-2015)
* Bilbao Basket (2015-)

## Erreferentziak

* ↑ «Shawn James pibot estatubatuarra fitxatu du Dominion Bilbo Basketek» Berria 2015-08-18.
* Datuak: Q2021467
* Multimedia: Shawn James / Q2021467
# Shawn Mendes

Shawn Peter Raul Mendes (Toronto, 1998ko abuztuaren 8a) kanadar abeslari eta konpositorea da. 2013n hainbat abestien interpretazioak argitaratzen hasi zen Vine aplikazioan. 2018an aplikazio hori itxi zutenez, aplikazio honi esker ospe handiena lortu duen pertsona da. 2015an bere lehenengo disko argitaratu zuen. Horri esker, Billboard 200 listan lehen postua lortu zuen. Disko horretako “Stitches” abestiak, Estatu Batu eta Kanadako listetan 10. postua lortu zuen, Britania Handian, berriz, lehenengoa.
2012an bere kabuz gitarra jotzen ikasten hasi zen, YouTube erabiliz. Vine aplikazioan fama hartzen hasi zen Justin Bieber abeslariaren “As Long As You Love Me” abestiarekin. Bideo hori argitaratu eta hilabete bat beranduago, bere lehenengo kontzertua eman zuen, Toronton; 600 pertsonen aurrean.
2014ko urtarrilean Andrew Gertler manager-ak “Say Something” abestia entzun zuen lehen aldiz. Abestia asko gustatu zitzaionez, abesti honen bertsio ezberdinak bilatzen hasi zen. Hori dela eta, Mendesen bertsioa entzun zuen. Liluraturik geratu zen eta honen amarekin harremanetan jarri zen. Manager-ak Island Records-eko zuzendariari bideoa erakutsi zion, eta honi asko gustatu zitzaion. Ondorioz, Mendes New Yorkera eraman zuten, eta honek kontratua sinatu zuen bertan.
2014ko ekainaren 26an bere lehen abestia argitaratu zuen “Life Of The Party” izenekoa eta 24 orduetan 100.000 unitate baino gehiago saldu zituen. Abestia argitaratu eta 4 egun beranduago, Times Square-en abestu zuen. Ondoren, uztailaren 28an, bere lehenengo EP-a atera zen. 2015eko apirilaren 14an, bere lehen diska argitaratu zuen, Handwritten. Diska honek, Billboard 200 listako lehen postua lortu zuen bere lehen astean. Album honen 3. abesti nagusiak, Billboard Hot 100 listako lehen 10 postuetan sartzea lortu zuten. 2016 urtea iritsi zenerako diska honen milioi bat kopia baino gehiago saldu ziren. 2015eko azaroan, disko honen edizio berri bat argitaratu zuen, Handwritten Revisited izenekoa, aurreko abesti guztiaz eta 4 abesti berriz osatua zegoena. 2016ko martxoan bere bigarren bira mundiala hasi zuen eta urte honetako irailean bere bigarren disko argitaratu zuen. Ondoren, Iluminate World Tour bira mundiala egin zuen, 2017an.
2018ko maiatzaren 25ean, bere hurrengo disko argitaratu zuen Shawn Mendes izenekoa. Honi esker, Grammy sarietan 2 aukera izan zituen sariren bat irabazteko, baina zoritxarrez, ez zuen ezer irabazi. Ondoren, bere hirugarren bira mundiala hasi zuen, Shawn Mendes: The Tour.

## Kanpo estekak

* Datuak: Q17198340
* Multimedia: Shawn Mendes / Q17198340
# Shawnee (Ohio)

Shawnee Ohioko herri bat da. Perry konderrian kokatua dago. 2010ean 655 biztanle zituen, 5,82 kilometro koadrotan banatuta.

## Ikus, gainera

* Perry konderria

## Kanpo estekak

* Datuak: Q7491507
# Shawlands

Shawlands, Eskoziako gaeleraz: Fearann na Doire, Eskoziako Glasgow hiriko auzo bat da, Clyde ibaiaren hegoaldean. Erdigunetik 3 kilometro hegoaldera dago.

## Kanpo estekak

* Datuak: Q7491272
* Multimedia: Shawlands / Q7491272
# Shawn Kemp

Shawn T. Kemp (Elkhart, Indiana, Estatu Batuak, 1969ko azaroaren 26a - ) saskibaloi jokalari profesionala izan zen 90eko hamarkadan. Estatu Batuetako unibertsitate ezberdin askotatik pasa ondoren, eta arazo ezberdin ugari izan ondoren, 1989ko NBAren Draft-ean Seattle Supersonics taldeak hartu zuen 19 urterekin.

## Kirol ibilbidea
### NBA
#### Seattle Supersonics

Seattlek draftean hartu zuenean, Kemp, NBAko jokalaririk gazteena bilakatu zen. Bere kondizio fisikoengatik, segituan sartu zen taldearen dinamikan eta Gary Paytonekin batera, taldeko jokalaririk garrantzitsuena bilakatu zen. Bikote hau, ligako ikuskizunik ederrenetako bat bilakatu zen. Payton, ematen zituen asistentziengatik eta Kemp, saskia birrintzeko zuen habileziagatik.
Kemp, Payton, Sam Perkins, Detlef Schrempf eta Hesey Hawkinsekin batera oso talde lehiakorra bilakatu zen Seattlekoa. 1996. urtean beraien konferentziako finalera iritsi ziren, baina Michael Jordanen Chicago Bullsen aurka galdu egin zuten. Hala ere, final hori zazpi partidetara iristea lortu zuten.
Urte honen ostean, Kemp eta Sonicseko jabeen arteko erlazioa asko okertu zen. Honen ondorioz, 1996/1997 denboraldian, Cleveland Cavaliers taldera bidali zuten.

#### Cleveland Cavaliers

Clevelanden lehen bi urte oso onak egin zituen. Baina bi urte hauen ondoren, Kempen jokoa izugarri jeitsi zen, kokaina eta alkoholarekin zituen arazoengatik, eta izugarri gizendu zelako.
1999/2000 denboraldian Portland Trail Blazers taldera bidali zuten.

#### Portland Trail Blazers

Portlandeko taldean, Seattle Supersonicsen bere entrenatzailea izan zen Bob Whitsittekin bat egin zuen baina bere arazoak berdin jarraitu zuten. Honela, Kemp desintoxikazio zentru batean sartu zuten. Bi urte eskasen ondoren, Portlandetik bota egin zuten.

#### Orlando Magic

Orlando Magic taldeak, 2002ko Irailaren 5ean Shawn Kemp fitxatu zuen denboraldi hasieran. Nahikoa denboraldi txukuna burutu zuen baina drogen aurkako komisioarekin izandako liskar baten ondorioz, bere ibilbide profesionala bukatu egin zen.

### NBA-ko ibilbidea amaitu ostean

2005eko Apirilaren 4ean Shorelinen, Washingtonen atxilotu egin zuten. 2005eko Apirilaren 29an, drogak edukitzeagatik salatu zuten eta zigortu egin zuten.
NBAra itzuli nahi duela askotan esan du eta gaur egun hori lortzeko lanean dabil. 2008an jokalekuetara itzuli zen Italiako ligan, Premiata Montegaranaro taldearekin baina ez zuen denboraldia amaitu.

## Kanpo loturak

* (Ingelesez) Shawn Kempen webgune ofiziala
* (Ingelesez) Shawn Kempen NBAko profila
* Datuak: Q150510
* Multimedia: Shawn Kemp / Q150510
# Seljuktarren dinastia

Seljuktarren dinastia X.-XIII. mendeetan Iran, Siria eta Asia Txikian hedatu zen turkiar dinastia izan zen. Oro har, Mendebaldeko Asiara zabaldu ziren lehen turkiarrei ematen zaie seljuktar izena.

## Historia

Dinastia Seljuk buruzagiak sortu zuen X. mendean. Haren agintepean, Syr Daria ibaiaren lurretara aldatu ziren oghuz turkiarrak eta musulman suni bihurtu ziren. 1055. urtean, Toghril Beg, lehen seljuk errege garrantzitsua, Bagdad hiriaz jabetu zen, eta Alp-Arslam haren ondorengoak Armenia konkistatu (1064). Siria aldera hedatu zen haren eragina, Alepo hiriraino, eta bizantziarrak menderatu zituen Manzikerteko guduan (1071). Malik Shah ondorengo erregeak (1072-1092) Asia Txikiko alde handiena bereganatu zuen, eta Mediterraneo itsasotik Turkestaneraino zabaltzen zen inperio bat eratu zuen. Asasinoen eta xiiten aurka izan zituen borroka handiengatik ere, ortodoxia sunia zabaldu zuen inperioan, horretarako sortu zituen madrasa edo eskolen bitartez. Malik Shah hil ondoren banatu zen inperioa. Sanjarek (1096-1157) hartu zuen ekialdea, eta Persiako sultanerria sortu zuen (1194an amaiatu zen seljuk dinastia Persian).
Siriako seljuk printzerriak berehala arabiartu ziren: Damasko (1104), Alepo (1117), baina Asia Txikiko sultanerria, bizantziarren edo, arabiarrek deitu bezala rumen, lurraldea okupatu zuena, biziki indartu zen Manzikerteko Guduaren ondoren (1071), eta egungo turkiarren lurraldea gorpuztu zen han. Seljuktarrak bizantziarren, gurutzatuen, turkiar danishmendiarren eta armeniarren aurka borrokatu ziren. 1080. urtetik aurrera, Asia Txikiko kostaldea utzi eta Anatoliako mendietara jo behar izan zuten, gurutzatuei ezin eutsi zietela. XII. mendean, biderik gabe geratu ziren gurutzatuak Anatolian barrena, eta Kilij Arslan II.ak (1155-1192) erabat menderatu zituen danishmendiarrak eta Anatoliako turkiarren buruzagi nagusi geratu zen bizantziarren, gurutzatuen eta ekialdeko armeniarren aurrean.
XIII. mendearen hasieran, lurralde ugari kendu zizkieten turkiarrek bizantziarrei eta armeniarrei, eta Kaykobad I.aren garaian (1219-1237), Anatolia ia osorik zegoen turkiarren mendean. 1243. urtean, ordea, mongolak nagusitu ziren Kense Dagh-eko Guduan, eta 1307an erregeorde bat ezarri zuten Konyako lurraldean. Anatoliako gainerako lurretan beylik edo turkiar printzerri txiki batzuk eratu ziren, eta geroago (XIV. mendean) haietako batek, otomandarren printzerriak, hartu zuen seljuk inperioa berritzeko xedea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 182. arauaː Dinastien izenak. .

## Kanpo estekak

* Datuak: Q3708255
* Multimedia: Seljuk Empire / Q3708255
# Selkirk (Scottish Borders)

Selkirk, Eskoziako gaeleraz: Salcraig edo Sailcirc, Eskoziako udalerri eta burgu historiko bat da, Scottish Borders eremu administratiboan.

## Kanpo estekak

* Datuak: Q772507
* Multimedia: Selkirk / Q772507
# Selje

Selje Norvegiako udalerria da. Sogn og Fjordane konderrian kokatua dago. 226.09 km² ditu eta 2.872 biztanle ditu.

## Mugakideak

Honako udalerri hauekin egiten du muga:
Vanylven Vågsøy Sande

## Kanpo estekak

* Datuak: Q484313
* Multimedia: Selje (former municipality) / Q484313
# Seljuk

Seljuk (turkieraz: Selçuk, arabieraz: سلجوق; batzuetan Seldjuk, Seldjuq edo Seljuq) (1009 aldean hila) Amu Daria ibaiaren arroan bizi ziren oghuz herri turkiarren elkarteko khan edo buruzagia izan zen. X. mendean Seljuk dinastia sortu zuen. Haren ondorengo Toghrul-Begek (1038-1063), Khurasan lurraldea konkistan hartu eta Bagdaden hartu zuen bizilekua 1055. urtean. Seljukengandik hartu zuen izena Seljuktar Inperioak, hau da, XI eta XII. mendeen artean gaur egungo Iranen, Iraken eta Anatolian zehar zabaldu zen turko-persiar estatuak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Selke-Aue

Selke-Aue Alemaniako udalerri bat da, Saxonia-Anhalt estatuan. Azken zentsuaren arabera 1.337 biztanle zituen, 36,72 kilometro koadroko azaleran.

## Kanpo estekak

* Datuak: Q690571
* Multimedia: Selke-Aue / Q690571
# Selk

Selk Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 868 biztanle zituen 10,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q638459
* Multimedia: Selk / Q638459
# Seljalandsfoss

Seljalandsfoss Islandiako ur-jauzi bat da. Selfoss eta Skógafoss ur-jauzien artean dago, Hringvegur errepidea Thórsmörk mendira doan bidezidorrarekin topatzen den kokalekuan.
Ur-jauzi hau Seljalandsá ibaiaren urek osatzen dute, urak 60 metroko garaiera batetik kostaldeko itsaslabarretara isuriz. Ur-jauziaren atzealdetik oinez ere ibili daiteke.

## Iruditegia

* Seljalandsfoss
* Atzealdeko ikuspegia
* Seljalandsfoss ur-jauzia eguzkiaren sarrera unean

## Kanpo estekak

* Seljalandsfoss, IMDb webgunean
* Seljalandsfoss ur-jauziko bira panoramiko birtuala
* Datuak: Q777882
* Multimedia: Seljalandsfoss / Q777882
# Seljord

Seljord Norvegiako udalerria da. Telemark konderrian kokatua dago. 715.23 km² ditu eta 293 biztanle ditu.

## Mugakideak

Honako udalerri hauekin egiten du muga:
Tinn Hjartdal Notodden Bø Kviteseid Tokke Vinje Midt-Telemark $^{(en)}$

## Kanpo estekak

* Datuak: Q2236
* Multimedia: Seljord / Q2236
# Rouy-le-Petit

Rouy-le-Petit Frantziako udalerria da, Somme departamenduan dagoena, Frantzia Garaia eskualdean. 2013an 127 biztanle zituen.

## Demografia
### Biztanleria

2007an Rouy-le-Petit udalerrian erroldatutako biztanleak 127 ziren. Familiak 48 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 53 etxebizitza zeuden, 46 familiaren etxebizitza nagusia ziren eta 7 bigarren erresidentzia ziren. Etxebizitza guzti hauek 53etxeak ziren. 46 etxebizitza nagusietatik 33 bere jabearen bizilekua ziren, 12 alokairuan okupaturik zeuden eta 1 doan lagata zegoen; 5 etxek hitu gela zituzten, 7 etxek lau zituzten eta 34 etxek bost zituzten. 35 etxek euren parking plaza propioa zuten azpian. 15 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rouy-le-Petit udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 8 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 8 | 50-54 | 0 |
| 4 | 45-49 | 0 |
| 8 | 40-44 | 4 |
| 0 | 35-39 | 8 |
| 8 | 30-34 | 4 |
| 4 | 25-29 | 12 |
| 0 | 20-24 | 0 |
| 8 | 15-19 | 4 |
| 8 | 10-14 | 8 |
| 0 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 77 ziren, horien artean 54 aktiboak ziren eta 23 inaktiboak ziren. 54 pertsona aktiboetatik 51 lanean zeuden (30 gizon eta 21 emakume) eta 3 langabezian zeuden (2 gizon eta 1 emakume). 23 pertsona inaktiboetatik 6 erretiraturik zeuden, 7 ikasten zeuden eta 10 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 zerbitzu enpresa zen.
2000. urtean Rouy-le-Petit udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q711912
* Multimedia: Rouy-le-Petit / Q711912
# Rouvroy (Belgika)

Rouvroy (Belgika), Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 2.079 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q713677
* Multimedia: Rouvroy / Q713677